Mira Lobe “Vanaema õunapuu otsas”
#000000
Andi on väike poiss, kes tunneb ennast väga
nukralt, sest tal ei ole vanaema. Kõigil ta sõpradel on vanaemad, mõnel koguni
kaks, aga temal pole ühtegi. Päevast päeva kuuleb Andi sõpradelt, kuidas
vanaemad viivad neid karusselliga sõitma ja koovad neile tutimütse, ühe sõbra
vanaema elab koguni Ameerikas ja toob külla tulles kaasa kohvritäie kingitusi.
#000001
Andi mõlemad vanaemad on paraku surnud – üks
juba siis, kui tema isa veel väike oli ning teine veidi enne tema sündi. Nii ei
jää poisil muud üle kui endale vanaema ise välja mõelda.
#000002
Ja ennäe – ühel päeval istubki vanaema aias
sellesama õunapuu otsas, kus Andi armastab ronida. Äsjaleitud vanaema on
nooruslik ja seiklushimuline. Üheskoos lähevad nad otsekohe lõbustusparki, sõidavad
sportautoga ja püüavad preerias lassoga hobuseid. Siis aga kolib Andi
naabrusesse üks tore vanatädi – ka just nagu vanaema...
#000003
“Vanaema õunapuu otsas” on tore ja
südamlik lasteraamat soovidest ja igatsustest ning sellest, mismoodi kõige
ootamatumal viisil võivad unistused teoks saada.
#000004
1977. aastal valmis Eesti Televisioonis ka
samanimeline lastelavastus, kus vanaema osa mängis Salme Reek.
#000005
Raamat on võitnud Austria riikliku
lastekirjanduse auhinna ja Viini linna lasteraamatuahinna.
#000006